คือตัวเราเป็นประจำเดือนวันที่26ของเดือนที่แล้วค่ะหายวันที่2ของเดือนนี้แล้วไปมีอะไรกับแฟนหลังเป็นประจำเดือนคือวันที่4ป้องกันแล้วค่ะแต่เกิดการที่ถุงฉีกขาดพอจะรู้ตัวเค้าและเราก็เสร็จไปแล้ว(หลั่งใน)แล้วก็กินยาคุมฉุกเฉินตามไม่เกินชม.ตอนนี้เกิดการคิดมากแล้วก็กังวลมากเลยค่ะคือยังไม่พร้อมอะค่ะอยากให้คุณมาให้คำปรึกษามาบอกว่าจะท้องไหมค่ะถ้าเจอแบบนี้เครียดมากเลยค่ะ.ขอบล่วงหน้าค่ะ🙏
สวัสดีค่ะ หากประจำเดือนมาวันที่ 26 มิ.ย. แล้วได้มีเพศสัมพันธ์ในวันที่ 4 ก.ค. เท่ากับมีเพศสัมพันธ์ในวันที่ 9 นับจากวันแรกที่มีประจำเดือนมา ถือว่าไม่ใช่ระยะปลอดภัย หากถุงยางอนามัยเกิดการฉีกขาด โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่าน้อยอยู่ค่ะ ทั้งนี้ หากเป็นยาคุมฉุกเฉินชนิดที่มี 2 เม็ดใน 1 แผง ต้องไม่ลืมทานเม็ดที่ 2 หลังจากที่ได้ทานเม็ดแรกไปแล้ว ภายในไม่เกิน 12 ชั่วโมงด้วยค่ะหลังจากนี้ ก็ควรรอดูว่า ประจำเดือนจะมาหรือไม่ โดยผลของยาคุมฉุกเฉิน อาจทำให้ประจำเดือนช้ากว่ากำหนดได้ หรือในบางราย หลังจากทานยาคุมฉุกเฉินไปประมาณ 1 สัปดาห์ ก็จะมีเลือดออกจากช่องคลอดได้ด้วย แต่หากไม่มีประจำเดือนมาภายใน 2 สัปดาห์นับจากที่ได้มีเพศสัมพันธ์ไป ก็ควรตรวจหาการตั้งครรภ์ดูด้วยค่ะ